สังคมข่าวหุ้นเกียรติก้อง ว่องไวยากร
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 19 สิงหาคม 2558******หุ้นไทยแพนิกบึ้มกลางกรุง*****
19 ส.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 19 สิงหาคม 2558******หุ้นไทยแพนิกบึ้มกลางกรุง*****
ตลาดหุ้นไทยวานนี้แม้จะตกใจปรับตัวลดลงมากว่า 36 จุด หรือ 2.56% จากเหตุการณ์วางระเบิดบริเวณสี่แยกราชประสงค์ แต่หากดูให้ดี เมื่อเทียบปี 2549 ที่มีเหตุการณ์วางระเบิดทั่วกรุงเทพฯ 9 จุด ตลาดดิ่งไปกว่า 3.1% และปรับตัวลดลงต่อเนื่องกว่าครึ่งเดือน  ดังนั้นจึงคาดว่าผลกระทบต่อหุ้นไทยครั้งนี้จะไม่หนักเท่ากับปี 2549 และมีโอกาสฟื้นตัวมากกว่า ************ขณะที่บิ๊กตู่รีบเร่งปรับครม.ใหม่ โดยเฉพาะทีมเศรษฐกิจ ที่นำโดย “สมคิด จาตุศรีพิทักษ์” คุมทีมเศรษฐกิจแทนอุ๋ย คาดว่าจะตั้งขุนพลคู่ใจ อภิศักดิ์นั่งรมว.คลัง แทนสมหมาย ภาษี ที่ยอมสละตำแหน่ง  ส่งคนสนิท อุตตม สาวนายน นั่งว่าการไอซีที และ สุวิทย์  เมษินทรีย์ คนสนิทนั่งรมช.พาณิชย์ หลังจากเกิดวินาศกรรมกลางกรุงฯ เพื่อเรียกความเชื่อมั่นนักลงทุนกลับคืนมาไม่มากก็น้อย ดีกว่าไม่ทำอะไรเลย
*********หุ้นหลบภัยหลุมแรกแม้จะไม่หวือหวาแต่ปลอดภัย  ได้แก่กลุ่มขายไฟฟ้าและประปา หุ้น EGCO  ราคาเป้าหมาย 182 บาท และ TTW  ราคาเป้าหมายที่ 12.90 บาท เนื่องจากหุ้นกลุ่มดังกล่าวแทบจะไม่ได้รับผลกระทบจากการปรับประมาณการกำไรของบริษัทเหมือนกับหุ้นกลุ่มอื่น ส่วนหลุมสอง ยกให้หุ้นกลุ่มสื่อสาร ได้แก่ INTUCH เป้าหมายราคา 87.70 บาท ADVANC ราคาเป้าหมายที่ 274 บาท ที่อาจได้รับผลกระทบบ้าง แต่น้อย เมื่อเทียบกับผลตอบแทนจากเงินปันผล และการประมาณการกำไรที่ค่อนข้างมีเสถียรภาพ
*************ปตท.ผลงานยังไม่ดี  แถมครึ่งปีหลังก็ยังไม่ดีขึ้น โดนแรงเทขายออกมาอย่างหนัก  โดยเฉพาะไตรมาสที่สาม กำไรจะยังคงลดลงอย่างต่อเนื่อง จากราคาน้ำมันในตลาดโลกที่ปรับตัวลดลง รวมทั้งหุ้นลูกของปตท.ก็ยังเป็นตัวฉุด ทำให้ผลประกอบการโดยรวมไม่น่าประทับใจ ดังนั้นจึงควรหลีกเลี่ยงการลงทุนในหุ้นกลุ่มนี้ไปก่อนจนกว่าจะเห็นสัญญาณฟื้นตัวของเศรษฐกิจโลกอย่างชัดเจน
******************หุ้นกลุ่มท่องเที่ยวและโรงแรม หากไม่มีระเบิดซ้ำคงจะมีรีบาวด์กันบ้าง ราคามาลงมาค่อนข้างหนัก โอกาสเหวี่ยงกลับก็มีมาก โดยเฉพาะหุ้นกลุ่มเซ็นทรัล ทั้ง CPN CENTEL รวมทั้งหุ้นกลุ่มธุรกิจการบิน AOT AAV ที่คาดว่าจะได้รับผลกระทบจากเหตุการณ์วางระเบิดกลางกรุง แม้แต่หุ้น SPA ก็ได้รับผลกระทบมากเช่นกัน อย่างไรก็ตามราคาหุ้นที่ปรับลดลงมาวานนี้ ถือว่าต่ำมากแล้ว หากจะเริ่มเข้าทยอยรับก็มีดาวน์ไซด์ที่ค่อนข้างต่ำ
*******กลุ่มโรงพยาบาล โดยเฉพาะกรุงเทพดุสิตเวชาการ หรือ BDMS เป็นอีกตัวหนึ่งที่ถูกกระทบจากบึ้มครั้งนี้ มีการคาดการณ์กันว่าลูกค้ากลุ่มต่างชาติจะชะลอเข้ามาในไทย ซึ่งถือว่าเป็นกลุ่มลูกค้าหลักของโรงพยาบาล หากเหตุการณ์ความไม่สงบยังไม่คลี่คลาย
*****TRC ดูดีมีอนาคตไกล หลังจากมีแผนเพิ่มการลงทุนในส่วนของงานก่อสร้างเหมืองแร่โปแตชที่ จ.ชัยภูมิ บริษัทคาดว่าจะสรุปงานประมูลรับเหมาก่อสร้างได้ในช่วงครึ่งปีหลัง โดยมีมูลค่างานกว่า 30,000 ล้านบาท หากบริษัทได้รับงาน ดังกล่าวคาดว่าจะผลักดันให้ยอดงานในมือ (Backlog) แตะระดับหมื่นล้านบาทได้ภายในสิ้นปีนี้
*************SUPER กลุ่มพลังงานทางเลือกยืนแกร่ง ไม่กลัวบึ้ม ถือว่าเป็นหุ้นที่น่าลงทุนอีกกลุ่มหนึ่ง แม้บางคนจะบอกว่าให้สวมวิญญาณชาวสวน แต่ก็ต้องดูตาม้าตาเรือด้วย กลุ่มที่เขาไม่เล่นก็อย่าไปเสี่ยง ตัวที่ยืนได้ท่ามกลางข่าวร้ายอย่างที่ว่ามาตัวนี้ ถือว่าน่าสนใจ ดีกว่าไปลุ้นหุ้นที่ร่วงแล้วไม่เงย
****************ตั้งปลัดกระทรวงการคลังคนใหม่ ต้องเลื่อนไปก่อน หลังนายกฯปรับครม.ใหม่ เพราะอาจไม่ถูกใจเจ้ากระทรวง โดยเฉพาะคลังที่ต้องการคนรู้ใจมานั่ง ตอนนี้เหลือแค่แคนดิเดตสองคน ทั้งสมชัย และพงษ์ภาณุ  ใครจะมาใครจะไปรอดูกันต่อไป
*******************SPALI ยังแรงปีนี้ตั้งเป้ากำไรนิวไฮสูงสุดเป็นประวัติการณ์ตามการเติบโตของรายได้ที่จะมีการโอนโครงการมากขึ้น แต่ในส่วนของยอดขายอาจจะทำไม่ได้ตามเป้าหมายที่ระดับ 2.3 หมื่นล้านบาทในปีนี้ เนื่องจากสถานการณ์ปัจจุบันมีปัจจัยลบในประเทศเข้ามาเพิ่มขึ้น หลังเกิดเหตุบริเวณแยกราชประสงค์ ทำให้ภาวะตลาดและความเชื่อมั่นที่จะไปในทิศทางที่มีโอกาสแย่ลง *************